તુલા રાશિના જાતકોને આ વર્ષ દરમ્યાન કાર્ય અને કુટુંબ બંને ક્ષેત્રે પ્રગતિ થશે અને શુભ પ્રસંગો બનશે. નોકરીમાં તમારી બઢતી થઇ શકે. તમે જ્યાં કાર્ય કરતા હોવ તે ક્ષેત્રમાં બદલાવ આવવાથી તમને લાભ થાય તેવું બની શકે. વર્ષ દરમ્યાન આર્થિક બાબતોમાં તમે ખુબ નસીબદાર સાબિત થશો. નજીકના કુટુંબીજનોનો સાથ સહકાર મળશે. ઘરમાં કોઈ મતભેદ હોય તો તે જલ્દી દુર થશે. ત્રીજે શનિ શુભ બનીને તમને ધાર્યા પરિણામ આપશે. વર્ષ એકંદરે શુભ રહેશે અને ગ્રહ જનિત તકલીફો લગભગ નહીવત કહી શકાય, તેનું કારણ શનિ અને ગુરુ બંનેનું અનુકુળ સ્થાનોમાં ભ્રમણ છે.